ΓΡΑΠΤΗ ΕΡΩΤΗΣΗ E-2624/99

υποβολή: Olivier Dupuis (TDI) προς την Επιτροπή

(12 Ιανουαρίου 2000)

Θέμα: Νέες νομικές διατάξεις για τους αλλοδαπούς στη Ρουμανία

Η Επιτροπή μυνας της Βουλής των αντιπροσώπων του Ρουμανικού Κοινοβουλίου ενέκρινε πρόσφατα σχέδιο νόμου για τους αλλοδαπούς στη Ρουμανία, σχέδιο το οποίο έχει ήδη εγκριθεί από τη Γερουσία της Ρουμανίας στις 10 Οκτωβρίου 1998, σύμφωνα με το οποίο, απαγορεύεται στους αλλοδαπούς να διαμένουν στη Ρουμανία να χρηματοδοτούν ή να ιδρύουν πολιτικά κόμματα, οργανώσεις ή πολιτικές ομάδες στη ρουμανική επικράτεια καθώς και να συμμετάσχουν σε εκδηλώσεις που αφορούν την πολιτική ζωή της χώρας.

Επιπλέον, οποιοδήποτε φυσικό ή νομικό πρόσωπο που φιλοξενεί αλλοδαπούς για χρονικό διάστημα ανώτερο των πέντε ημερών, θα πρέπει να ειδοποιεί τις τοπικές αστυνομικές αρχές. Τέλος, σύμφωνα με αυτό το σχέδιο νόμου, η άδεια παραμονής μπορεί να χορηγηθεί μόνο στους μονίμους κατοίκους που έχουν ιατρική περίθαλψη.

Δεν θεωρεί η Επιτροπή ότι αν αυτό το σχέδιο νόμου, που έχει ήδη εγκριθεί από τη Γερουσία, εγκριθεί τελικά από το Ρουμανικό Κοινοβούλιο όπως έχει, η Ρουμανία θα παραβεί σαφώς τις δεσμεύσεις της ως χώραποψήφια για ένταξη στην ΕΕ; Ποιές πρωτοβουλίες έχει λάβει ή σκοπεύει να λάβει η Επιτροπή για να αποτρέψει τις αρμόδιες ρουμανικές αρχές και το Κοινοβούλιο να προβούν στην οριστική έγκριση αυτού του σχεδίου νόμου όπως έχει;

Απάντηση του κ. Verheugen εξ ονόματος της Επιτροπής

(22 Φεβρουαρίου 2000)

Το νομοσχέδιο που αφορά το καθεστώς των αλλοδαπών στη Ρουμανία, το οποίο εγκρίθηκε από τη Γερουσία στις 10 Σεπτεμβρίου 1998, δεν έχει ακόμα εγκριθεί από το Κοινοβούλιο. Η ισχύουσα νομοθεσία (Νόμος αριθ. 25/1969 για το καθεστώς των αλλοδαπών) είναι απηρχαιωμένη και η Επιτροπή, στην τελευταία τακτική της έκθεση για την πρόοδο που σημειώνει η Ρουμανία με την προοπτική της προσχώρησης, της 13ης Οκτωβρίου 1999(1), καθώς και στην εταιρική σχέση για την προσχώρηση που ενέκρινε το Συμβούλιο στις 6 Δεκεμβρίου 1999(2) τόνισε την ανάγκη να αντικατασταθεί ο νόμος αυτός από σύγχρονη νομοθεσία.

Το Αξιότιμο Μέλος του Κοινοβουλίου αναφέρεται σε διατάξεις του νομοσχεδίου που περιέχουν περιορισμούς σχετικά με την πολιτική δραστηριότητα των αλλοδαπών που διαμένουν στη Ρουμανία. Το άρθρο 16 της Ευρωπαϊκής Σύμβασης για τα δικαιώματα του ανθρώπου, που έχει κυρωθεί από τη Ρουμανία, επιτρέπει στα συμβαλλόμενα μέρη να θέτουν τέτοιους περιορισμούς.

Το γραφείο της Ύπατης Αρμοστείας των Ηνωμένων Εθνών για τους πρόσφυγες (UNHCR) στη Ρουμανία, σχολίασε τους προτεινόμενους περιορισμούς και τόνισε ότι, σύμφωνα με τη νομολογία του Ευρωπαϊκού Δικαστηρίου για τα δικαιώματα του ανθρώπου, οι περιορισμοί αυτοί πρέπει να είναι αναλογικοί. Ένας περιορισμός δεν πρέπει να έχει μόνο νόμιμο στόχο" πρέπει επίσης ναπάρχει λογική αναλογία μεταξύ των μέσων που χρησιμοποιούνται και αυτού του νόμιμου στόχου που επιζητείται ναλοποιηθεί. Ωστόσο, η UNHCR δεν ισχυρίστηκε ότι οι εν λόγω διατάξεις είναιπερβολικές.

Σαν μέλος της Ένωσης μετά την προσχώρηση, η Ρουμανία θα πρέπει να σέβεται τα δικαιώματα που απορρέουν από τα πολιτικά δικαιώματα της Ένωσης. Σύμφωνα με το άρθρο 19 της συνθήκης ΕΚ, κάθε πολίτης της Ένωσης που διαμένει σε κράτος μέλος του οποίου δεν είναιπήκοος, έχει το δικαίωμα να ψηφίζει καθώς και να λαμβάνει μέρος ωςποψήφιος στις δημοτικές εκλογές στο κράτος μέλος στο οποίο διαμένει. Τα πολιτικά δικαιώματα της Ένωσης επιτρέπουν επίσης το δικαίωμα ψήφου και την θέση σεποψηφιότητα στη χώρα διαμονής σε εκλογές του Ευρωπαϊκού Κοινοβουλίου. Η ιδιότητα τουποψηφίου σε εκλογές προϋποθέτει την ιδιότητα μέλους ενός πολιτικού κόμματος και, κατά συνέπεια, τη δυνατότητα ενασχόλησης με πολιτικές δραστηριότητες και συνεισφορές στη χρηματοδότηση ενός κόμματος (μέσω, κατάρχάς, της συνδρομής ως μέλους). Με τον τρόπο αυτό, μετά την προσχώρηση, οι συγκεκριμένοι περιορισμοί θα αντιτίθενται προς το άρθρο 19. Αν και, προς το παρόν, δενπάρχει τυπικήποχρέωση για τη Ρουμανία να μην εγκρίνει τους νόμους που περιέχουν τέτοιους πολιτικούς περιορισμούς για αλλοδαπούς, είναι φανερό ότι η Ρουμανία, σανποψήφια χώρα, θα πρέπει να εξασφαλίσει ότι η νομοθεσία της καθίσταται βαθμιαία σύμφωνη με εκείνη της Κοινότητας.

Το Αξιότιμο Μέλος της Κοινότητας αναφέρθηκε επίσης σε δύο διατάξεις του νομοσχεδίου, π.χ. τηνποχρέωση για ένα φυσικό ή νομικό πρόσωπο που δέχεται αλλοδαπό για χρονικό διάστημα ανώτερο των πέντε ημερών, να ειδοποιεί τις αρχές, και τον κανόνα που εξαρτά τη χορήγηση άδειας παραμονής από την παρουσίαση ιατρικής ασφάλισης. Σύμφωνα με την ευρωπαϊκή συμφωνία, τα συμβαλλόμενα μέρη έχουν το δικαίωμα να εφαρμόζουν την εθνική νομοθεσία σχετικά με τα θέματα αυτά που αφορούν την είσοδο και την παραμονή αλλοδαπών. Ωστόσο, μετά την προσχώρηση, η Ρουμανία θα είναιποχρεωμένη να συμμετάσχει στη συνεργασία του Schengen και, για το λόγο αυτό, θα πρέπει διαδοχικά να ευθυγραμμίσει τη μελλοντική της νομοθεσία, π.χ. τηνποχρέωση πληροφόρησης των αρχών σχετικά με την είσοδο αλλοδαπών, επίσης με τη συμφωνία του Schengen.

Η Επιτροπή διατηρεί συνεχή διάλογο με τις ρουμανικές αρχές σχετικά με την προσέγγιση της νομοθεσίας στο πλαίσιο της προοπτικής προσχώρησης στην Κοινότητα και δεν θα παραλείψει να ενημερώσει τις ρουμανικές αρχές για την ανάγκη προοδευτικής ευθυγράμμισης των διατάξεων στις οποίες αναφέρεται το Αξιότιμο Μέλος του Κοινοβουλίου με το κοινοτικό κεκτημένο.

(1) COM(1999)510.

(2) ΕΕ L 335 της 28.12.1999.